U-I-188/05
Natisni
Opravilna št.:
U-I-188/05
Datum odločitve:
23. 6. 2005
ECLI:
ECLI:SI:USRS:2005:U.I.188.05
Akt:
Odlok o ureditvenem načrtu – Mestno središče v Šempetru (Uradni list RS, št. 52/05)
Izrek:
Pobuda za začetek postopka za oceno ustavnosti in zakonitosti Odloka o ureditvenem načrtu – Mestno središče v Šempetru (Uradni list RS, št. 52/05) se zavrže.
Evidenčni stavek:
Pobudnik ni pojasnil, kako Odlok posega v njegove pravice, pravne interese oziroma pravni položaj. Zgolj njegovo načelno nestrinjanje s predpisano ureditvijo za utemeljevanje pravnega interesa ne zadostuje. Po navedenem pobudnik svojega pravnega interesa ni izkazal, zato je Ustavno sodišče njegovo pobudo zavrglo.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25,  Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Milivoj Domenis, Šempeter
Datum vloge:
10. 6. 2005
Vrsta odločitve:
sklep
Vrsta rešitve:
zavrženje
Dokument:
US24761
Dokument v PDF obliki:
U-I-188-05.pdf
116 KB
Prenesite datoteko
U-I-188/05-4
23. 6. 2005
SKLEP
Ustavno sodišče je v postopku za preizkus pobude Milivoja Domenisa iz Šempetra na seji dne 23. junija 2005
sklenilo:
Pobuda za začetek postopka za oceno ustavnosti in zakonitosti Odloka o ureditvenem načrtu – Mestno središče v Šempetru (Uradni list RS, št. 52/05) se zavrže.
Obrazložitev
1. Pobudnik v svojem imenu in v imenu sedemdesetih volivcev izpodbija Odlok o ureditvenem načrtu – Mestno središče v Šempetru (v nadaljevanju Odlok). Meni, da je izpodbijani predpis v neskladju z Odlokom o strategiji prostorskega razvoja Slovenije (Uradni list RS, št. 76/04 – OdSPRS) in zato predlaga Ustavnemu sodišču, naj ga razveljavi in do takrat zadrži njegovo izvrševanje.
2. Po 24. členu Zakona o Ustavnem sodišču (Uradni list RS, št. 15/94 – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Pravni interes za vložitev pobude je podan, če predpis, katerega oceno predlaga pobudnik, neposredno posega v njegove pravice, pravne interese oziroma pravni položaj. Pravni interes mora biti po ustaljeni ustavnosodni presoji neposreden in konkreten. Splošen in abstrakten pravni interes, ki bi ga imel kdorkoli, ne zadošča. Izpodbijani predpis mora neposredno posegati v njegove lastne pravice, pravne interese oziroma pravni položaj, ugoditev njegovemu predlogu pa mora privesti do izboljšanja njegovega pravnega položaja (tako npr. Ustavno sodišče v odločbi št. U-I-18/98 z dne 19. 4. 2001, Uradni list RS, št. 37/01 in OdlUS X, 76).
3. Pobudnik ni pojasnil, kako Odlok posega v njegove pravice, pravne interese oziroma pravni položaj. Zgolj njegovo načelno nestrinjanje s predpisano ureditvijo za utemeljevanje pravnega interesa ne zadostuje. Po navedenem pobudnik svojega pravnega interesa ni izkazal, zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj